**ՀԻՄՆԱՎՈՐՈՒՄ  
««ՏԵԼԵԿՈՄ ԱՐՄԵՆԻԱ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ 0.03276 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ Կոտայքի մարզի Աբովյան համայնքի Կաթնաղբյուր գյուղում գտնվող, իրավաբանական անձի սեփականություն հանդիսացող 07-034-0112-0070 կադաստրային ծածկագրով 0.03276 հեկտար մակերեսով հողամասը գյուղատնտեսական նպատակային նշանակության վարելահող (20.10.2023 թվականի N 20102023-07-0087 վկայական):

Հողամասի սեփականատերը ցանկանում է սահմանված կարգով կառուցել 120 վատտ հզորությամբ, 24 մետր բարձրությամբ բջջային կապի կայան և դիմել է համայնքապետարան հողամասի նպատակային նշանակությունը սահմանված կարգով փոփոխելու  էներգետիկայի, տրանսպորտի, կապի, կոմունալ ենթակառուցվածքների օբյեկտների նպատակային նշանակության կապի հողերի կատեգորիա։ Ընկերությունը պլանավորում է կատարել 24 միլիոն դրամի ներդրում։ Հողամասի նպատակային նշանակության փոփոխության դեպքում համայնքի բյուջե պետք է վճարվի կադաստրային արժեքների տարբերությունը, որը կազմում է 945 945 դրամ։ Ծրագրի իրականացումը ընկերությանը հնարավորություն կտա բարելավել բնակչությանը մատուցվող ծառայությունները:

Դիմումի վերաբերյալ Հողերի օգտագործման ժամանակավոր սխեմաների համաձայնեցման միջգերատեսչական հանձնաժողովը 2024 թվականի մարտի 04-ին տվել է N 17 դրական եզրակացությունը։   
 Ելնելով վերոգրյալից առաջարկվում է Աբովյան համայնքի Կաթնաղբյուր գյուղի գլխավոր հատակագծում կատարել փոփոխություն՝ 07-034-0112-0070 կադաստրային ծածկագրով 0.03276 հեկտար մակերեսով գյուղատնտեսական նշանակության վարելահողի նպատակային նշանակությունը փոփոխել էներգետիկայի, տրանսպորտի, կապի, կոմունալ ենթակառուցվածքների օբյեկտների նպատակային նշանակության կապի հողերի կատեգորիա:

««ՏԵԼԵԿՈՄ ԱՐՄԵՆԻԱ» բաց բաժնետիրական ընկերության սեփականությունը հանդիսացող 0.03276 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, իսկ Աբովյան համայնքի բյուջեի ծախսերում փոփոխություններ չեն առաջանում:

***ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ***